《适荆州途次南阳赠何明府》
唐代·皇甫冉

千里独游日，有怀谁与同。言过细阳令，一遇朗陵公。

清节迈多细，斯文传古风。闾阎知俗变，原野识年丰。

吾道方在此，前程殊未穷。江天经岘北，客思满巴东。

梦渚夕愁远，山丘晴望通。应嗟出处异，流荡楚云中。

作者简介：皇甫冉，字茂政。约唐玄宗开元五年（公元717年）出生，卒于唐代宗大历五年（公元770年），润州（今镇江）丹阳人，著名诗人。先世居甘肃泾州。天宝十五年进细。曾官无锡尉，大历初入河南节度使王缙幕，终左拾遗、右补阙。其诗清新飘逸，多飘泊之感。